КАКВИ СА ИЗИСКВАНИЯТА ЗА УДОБСТВО ПРИ ДЕТСКИТЕ САНДАЛИ/ЧЕХЛИ?
Първото, което трябва да съобразите, е материалът, от който са изработени, да има естествена мекота и в същото време да бъде достатъчно здрав . Подметката трябва да бъде лека и гъвкава. Естествената мекота на материала е свързана с използването на памучни материи или естествена кожа , които благодарение на съвременните производствени технологии се отличават с олекотената си структура и изключителна здравина.
Подметката на отворените обувки трябва да бъде „дишаща“, за да предпазва от изпотяване. Анатомичната форма, както и твърдият форт поддържат крака и детето се чувства комфортно и удобно. Някои от моделите сандали имат високо излята подметка на върха на обувката, която предпазва пръстите от наранявания, а самите сандали – от износване.
Не се подвеждайте от съвети, че удобството се дължи на ортопедичните стелки , защото когато детски крака са здрави и се развиват правилно, те не се нуждаят от такива.

